TÕLGE

OSOONIKIHTI KAHANDAVATE AINETE MONTREALI PROTOKOLLI MUUDATUS

I artikkel

Muudatus

Artikkel 1, lõige 4

Protokolli artikli 1 lõikes 4 asendatakse sõnad

„C lisas või E lisas“ sõnadega

Artikkel 2, lõige 5

Protokolli artikli 2 lõikes 5 asendatakse sõnad

„ja artiklis 2H“ sõnadega

Artikkel 2, lõike 8 punkt a, lõike 9 punkt a ja lõige 11

Protokolli artikli 2 lõike 8 punktis a ja lõikes 11 asendatakse sõnad

„artiklites 2A–2I“ sõnadega

Protokolli artikli 2 lõike 8 punkti a lõppu lisatakse järgmised sõnad:

„Iga sellist kokkulepet võib laiendada, et see hõlmaks artikli 2J kohaseid tarbimise või tootmisega seotud kohustusi, tingimusel et asjaomaste lepinguosaliste ühise tarbimise või tootmise arvestustaseme kogusumma ei ületa artiklis 2J kehtestatud piirnorme.“

Protokolli artikli 2 lõike 9 punkti a alapunktis i jäetakse pärast sõna

välja sõna

Protokolli artikli 2 lõike 9 punkti a alapunkt ii nummerdatakse punkti a alapunktiks iii.

Protokolli artikli 2 lõike 9 punkti a alapunkti i järele lisatakse punkti a alapunkt ii:

Artikkel 2J

Protokolli artikli 2I järele lisatakse järgmine artikkel:

„Artikkel 2J. Fluorosüsivesinikud

1. Iga osaline tagab, et 1. jaanuaril 2019 algava 12-kuulise ajavahemiku jooksul ja iga 12-kuulise ajavahemiku jooksul pärast seda ei ületaks F lisa kontrollitavate ainete tarbimise arvestustase (väljendatud CO2-ekvivalendina) F lisa kontrollitavate ainete 2011., 2012. ja 2013. aasta kohta arvutatud aastase keskmise tarbimise arvestustaseme protsendimäära, mis on kehtestatud allpool punktides a–e esitatud vastavate mitmeaastaste ajavahemike kohta, lisaks 15 protsenti C lisa I rühma kontrollitavate ainete tarbimise arvestustasemest (väljendatud CO2-ekvivalendina), mis on kehtestatud artikli 2F lõikes 1:

a) 2019–2023: 90 protsenti

b) 2024–2028: 60 protsenti

c) 2029–2033: 30 protsenti

d) 2034–2035: 20 protsenti

e) 2036 ja edaspidi: 15 protsenti.

2. Olenemata käesoleva artikli lõikest 1, võivad osalised otsustada, et osaline peab tagama, et 1. jaanuaril 2020 algava 12-kuulise ajavahemiku jooksul ja iga 12-kuulise ajavahemiku jooksul pärast seda ei ületaks F lisa kontrollitavate ainete tarbimise arvestustase (väljendatud CO2-ekvivalendina) F lisa kontrollitavate ainete 2011., 2012. ja 2013. aasta kohta arvutatud aastase keskmise tarbimise arvestustaseme protsendimäära, mis on kehtestatud allpool punktides a–e esitatud vastavate mitmeaastaste ajavahemike kohta, lisaks 25 protsenti C lisa I rühma kontrollitavate ainete tarbimise arvestustasemest (väljendatud CO2-ekvivalendina), mis on kehtestatud artikli 2F lõikes 1:

a) 2020–2024: 95 protsenti

b) 2025–2028: 65 protsenti

c) 2029–2033: 30 protsenti

d) 2034–2035: 20 protsenti

e) 2036 ja edaspidi: 15 protsenti.

3. Iga osaline, kes toodab F lisas nimetatud kontrollitavaid aineid, tagab, et 1. jaanuaril 2019 algava 12-kuulise ajavahemiku jooksul ja iga 12-kuulise ajavahemiku jooksul pärast seda ei ületaks F lisa kontrollitavate ainete tootmise arvestustase (väljendatud CO2-ekvivalendina) F lisa kontrollitavate ainete 2011., 2012. ja 2013. aasta kohta arvutatud aastase keskmise tootmise arvestustaseme protsendimäära, mis on kehtestatud allpool punktides a–e esitatud vastavate mitmeaastaste ajavahemike kohta, lisaks 15 protsenti C lisa I rühma kontrollitavate ainete tootmise arvestustasemest (väljendatud CO2-ekvivalendina), mis on kehtestatud artikli 2F lõikes 1:

a) 2019–2023: 90 protsenti;

b) 2024–2028: 60 protsenti;

c) 2029–2033: 30 protsenti;

d) 2034–2035: 20 protsenti;

e) 2036 ja edaspidi: 15 protsenti.

4. Olenemata käesoleva artikli lõikest 3, võivad osalised otsustada, et osaline, kes toodab F lisas nimetatud kontrollitavaid aineid, tagab, et 1. jaanuaril 2020 algava 12-kuulise ajavahemiku jooksul ja iga 12-kuulise ajavahemiku jooksul pärast seda ei ületaks F lisa kontrollitavate ainete tootmise arvestustase (väljendatud CO2-ekvivalendina) F lisa kontrollitavate ainete 2011., 2012. ja 2013. aasta kohta arvutatud aastase keskmise tootmise arvestustaseme protsendimäära, mis on kehtestatud allpool punktides a–e esitatud vastavate mitmeaastaste ajavahemike kohta, lisaks 25 protsenti C lisa I rühma kontrollitavate ainete tootmise arvestustasemest (väljendatud CO2-ekvivalendina), mis on kehtestatud artikli 2F lõikes 1:

a) 2020–2024: 95 protsenti;

b) 2025–2028: 65 protsenti;

c) 2029–2033: 30 protsenti;

d) 2034–2035: 20 protsenti;

e) 2036 ja edaspidi: 15 protsenti.

5. Käesoleva artikli lõikeid 1–4 kohaldatakse juhul, kui osalised ei otsusta, et tootmine või tarbimine on lubatud niivõrd, kuivõrd see on vajalik osaliste kokkulepitud erandlike kasutusviiside jaoks.

6. Iga osaline, kes toodab C lisa I rühma või F lisa aineid, tagab, et 1. jaanuaril 2020 algava 12-kuulise ajavahemiku jooksul ja iga 12-kuulise ajavahemiku jooksul pärast seda hävitatakse nii palju kui võimalik F lisa II rühma ainete heitkogused, mis tekivad igas C lisa I rühma või F lisa aineid tootvas tootmisüksuses, kasutades tehnoloogiat, mille osalised on heaks kiitnud sama 12-kuulise ajavahemiku jooksul.

7. Iga osaline tagab, et C lisa I rühma või F lisa aineid tootvate tootmisüksuste tekitatud F lisa II rühma ainete hävitamine toimub üksnes osaliste poolt heakskiidetud tehnoloogia abil.“